સોમવારે રાત્રે પાસ કન્વીનર હાર્દિક પટેલ અને કોંગ્રેસ ઉપાધ્યક્ષ રાહુલ ગાંધીની સિક્રેટ મુલાકાત અંગે અનેક વાતો વહેતી થઇ હતી. અમદાવાદની જે હોટલમાં રાહુલ ગાંધી રોકાયા હતા, એ હોટલના સીસીટીવી ફૂટેજ અનુસાર હાર્દિક પટેલ પણ એ સમય દરમિયાન હોટલમાં હાજર હતા અને આથી આ બંનેએ બંધ બારણે મુલાકાત કરી હોવાની ખબરોએ જોર પકડ્યું છે. આ સમગ્ર મામલે હાર્દિક પટેલનું કહેવું છે કે, જો તેમને રાહુલ ગાંધીને મળવું જ હોત, તો લોકોની સામે મળ્યા હોત, આમ છુપાઇને નહીં. હાર્દિકે પટેલે કોંગ્રેસ નેતા અશોક ગેહલોત સાથે મુલાકાત કરી હોવાની વાત સ્વીકારી છે, પરંતુ રાહુલ ગાંધી સાથે બેઠક થઇ હોવાની વાત નકારી છે.